S-1285/2022

Mál þetta sem dómtekið var 10. október sl., er höfðað með ákæru útgefinni 27. júní 2022 á hendur D-x-x K-x-x fæðingardagur [...], með ríkisfang í Póllandi og O-x-x B-x-x W-x-x, fæðingardagur [...], með ríkisfang í Póllandi:

„fyrir eftirfarandi fíkniefnalaga- og umferðarlagabrot:

I.

Gegn ákærðu D-x-x og O-x-x, fyrir brot gegn lögum um ávana- og fíkniefni, með því að hafa í félagi, fimmtudaginn 14. apríl 2022, staðið að innflutningi á 492 töflum af ávana- og fíknilyfinu Oxy Contin (virkt efni: Oxycodonum), sem ákærða O-x-x flutti ólöglega til landsins með flugi nr. [...] frá Varsjá, Póllandi, innvortis í tveimur pakkningum í leggöngum.

Telst þessi háttsemi ákærðu varða við 1. sbr. 4. mgr. 3. gr., sbr. 5. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Mál nr. 008- 2022- 6333

II.

Gegn ákærða D-x-x, fyrir brot gegn umferðarlögum, með því að hafa, sunnudaginn 17. apríl 2022, ekið bifreiðinni [...], á Reykjanesbraut við Innri- Njarðvík, Reykjanesbæ, undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 180 ng/ml, MDMA 30 ng/ml og tetrahýdrókannabínól 8,1 ng/ml,) og því verið óhæfur til að stjórna bifreiðinni örugglega.

Telst þessi háttsemi ákærða varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Mál nr. 008- 2022- 6440

Þess er krafist að ákærðu verði dæmd til refsingar og til greiðslu alls sakarkostnaðar.

Þá er þess krafist að ákærði D-x-x verði dæmdur til að sæta sviptingu ökuréttar, sbr. 101. gr. umferðarlaga nr. 77/2019.

Loks er krafist upptöku á ofangreindum 492 Oxy Contin töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Í fyrirkalli sem gefið var út 24. ágúst sl. og birt í Lögbirtingablaði 5. september sl. með vísan til heimildar í 4. mgr. 156. gr. laga nr. 88/2008 um meðferð sakamála, var tekið fram að sæktu ákærðu ekki þing mættu þau búast við því að fjarvist þeirra yrði metin til jafns við það að þau viðurkenndu að hafa framið þau brot sem þau eru ákærð fyrir og dómur yrði lagður á málið að þeim fjarstöddum. Ákærðu sóttu hvorugt þing við þingfestingu málsins 10. október sl. og boðuðu ekki forföll og var málið því dómtekið á grundvelli 1. mgr. 161. gr. laga nr. 88/2008.

Dómurinn telur þannig sannað, með vísan til framanritaðs og gagna málsins að öðru leyti, að ákærðu hafi framið þá háttsemi sem ákært er út af. Ákærða eru nú bæði sakfelld fyrir brot gegn lögum um ávana- og fíkniefni, líkt og nánar er rakið í ákærulið I í ákæruskjali. Ákærða O-x-x B-x-x, sem fædd er í desember 2002, á engan sakarferil að baki samkvæmt fyrirliggjandi sakavottorði, þótt ekki verði fullyrt um brotaferil hennar erlendis. Við ákvörðun refsingar verður tekið mið af aldri og sakarferli ákærðu hér á landi. Ákærði D-x-x er fæddur árið 1993 og hefur jafnframt ekki verið dæmdur til refsingar hér á landi samkvæmt fyrirliggjandi sakavottorði. Verður við ákvörðun refsingar tekið mið af því. Óhjákvæmilegt þykir þó horfa til refsiþyngingar að ákærðu frömdu brot samkvæmt ákærulið I í sameiningu, sbr. 2. mgr. 70. gr. almennra hegningarlaga nr. 19/1940 auk þess sem litið er til hinna sérstöku hættueiginleika efnanna.

Refsing ákærðu O-x-x B-x-x þykir með hliðsjón af broti hennar réttilega ákveðin fjögurra mánaða fangelsi.

Ákærða D-x-x er jafnframt sakfelldur fyrir brot gegn umferðarlögum líkt og nánar er vikið að í ákærulið II í ákæruskjali. Þykir refsing ákærða D-x-x hæfilega ákveðin fimm mána ða fangelsi. Þá verður ákærða D-x-x gert að greiða sekt að fjárhæð 200.000 krónur. Greiðist sektin ekki innan fjögurra vikna frá birtingu dóms þessa að telja skal ákærði sæta fangelsi í 14 daga.

Ákærði D-x-x er sviptur ökurétti í 12 mánuði frá birtingu dóms þessa að telja, sbr. 101. gr. umferðarlaga nr.77/2019.

Í samræmi við kröfugerð ákæruvalds, málsgagna og tilgreindra lagaákvæða í ákæru verða gerðar upptækar 492 Oxy Contin töflur sem lögregla lagði hald á 14. apríl sl.

Í ljósi sakfellingar ákærðu verður þeim gert að greiða sakarkostnað málsins. Sakarkostnaður samkvæmt sakarkostnaðaryfirliti lögreglustjóra vegna ákæruliðar I nemur samtals 188.944 krónu men 175.694 krónum vegna ákæruliðar II. Verður ákærða D-x-x því gert að greiða 270.166 krónur í sakarkostnað sem er helmingur alls sakarkostnaðar vegna ákæruliðar I og allur sakarkostnaður vegna ákæruliðar II og ákærðu O-x-x B-x-x 94.472 krónur sem er helmingur sakarkostnaðar vegna ákæruliðar I.

Af hálfu ákæruvalds fór D-kk-nf R-kk-nf aðstoðarsaksóknari með málið. Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði D-x-x K-x-x sæti fangelsi í fimm mánuði. Ákærði greiði 200.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 14 daga.

Ákærði D-x-x K-x-x er sviptur ökurétti í 12 mánuði frá birtingu dóms þessa að telja.

Ákærða O-x-x B-x-x W-x-x sæti fangelsi í fjóra mánuði.

Gerða reru upptækar 492 Oxy Contin töflur.

Ákærði D-x-x K-x-x greiði 270.166 krónur í sakarkostnað.

Ákærða O-x-x B-x-x W-x-x 94.472 krónur í sakarkostnað.

Þ-kk-nf H-kk-nf Þ-kk-nf